cyanic-selkie/wikianc huggingface dataset:
উমাপতি কুমার
জন্ম ও ব্যক্তিগত জীবন
উমাপতি কুমার ১৮৯৮ খ্রিস্টাব্দের ৮ ফেব্রুয়ারি  বৃটিশ ভারতের অধুনা পূর্ব বর্ধমান জেলার চাগ্রামে জন্মগ্রহণ করেন। তার পিতা রজনীকান্ত কুমার ছিলেন  বিহার রাজ্যের তৎকালীন পূর্নিয়া জেলার কিষাণগঞ্জের ব্যারিস্টার। পিতার জমিদারি ছিল সেখানে। কিষানগঞ্জে উমাপতির শৈশব ও যৌবন কেটেছে। পড়াশোনার সঙ্গে খেলাধুলা করেছেন গভীরভাবে। ১৯১৬ খ্রিস্টাব্দে বিহার থেকেই ম্যাট্রিক পাশ করে কলকাতার স্কটিশ চার্চ কলেজে ভর্তি হন। ১৯১৯ খ্রিস্টাব্দে শৈলবালা দেবীকে বিবাহ করেন। ১৯২০ খ্রিস্টাব্দে তিনি স্নাতক হন।
ক্রীড়া জীবন
মোহনবাগান অ্যাথলেটিক ক্লাবের সঙ্গে উমাপতি কুমারের দীর্ঘ ফুটবল জীবনের সম্পর্ক। ১৯১৬ খ্রিস্টাব্দে কলেজে ভর্তির দিনই মোহনবাগান ক্লাবে যুবাদলে যোগ দেন এবং ফুটবল খেলার সুযোগ পান। দীর্ঘ দুই দশক দলের সবুজ-মেরুণ জার্সিতে খেলেছেন। উমাপতি কুমার ১৯১১ খ্রিস্টাব্দের আইএফএ শীল্ড জয়ী দলের কিছু তারকা খেলোয়াড এবং সেই সঙ্গে পরবর্তীতে দলের আইকন খেলোয়াড গোষ্ঠ পাল, ড. সন্মথ দত্ত প্রমুখের সঙ্গে খেলেছেন। তিনি ১৯৩৬ খ্রিস্টাব্দে মোহনবাগান ক্লাব থেকেই অবসর নেন ।
উমাপতি কুমার মোহনবাগানে হয়ে ছয়বার কোচবিহার ট্রফিসহ এক গুচ্ছ অন্যান্য ট্রফি লাভ করেন। ১৯২৩ খ্রিস্টাব্দের আইএফএ শীল্ডের চূড়ান্ত খেলায় দলের অধিনায়ক ছিলেন।
খেলা থেকে অবসর নেওয়ার পর উমাপতি কুমার আজীবন মোহনবাগান দলের সঙ্গে সচিব, কোষাধক্ষ, সহ-সভাপতি, সভাপতির মতো   বিভিন্ন পদে যুক্ত ছিলেন।
ক্রীড়া শৈলী
উমাপতি কুমার তার সময়কালের ফুটবলারদের মধ্যে এক অত্যন্ত ক্রীড়ানৈপুন্য ব্যক্তি ছিলেন। বিখ্যাত ছিল তার ‘থ্রুরু পাস’। সঠিক থ্রু পাসে তিনিই প্রথম ভারতীয় ফুটবলার যার নামডাক ছিল স্কিমার হিসাবে। তিনি ছিলেন একজন বুদ্ধিমান মার্জিত এবং শারীরিক দিক থেকে অত্যন্ত সক্ষম ফুটবলার। ফুটবল জীবনের বেশিরভাগ সময়ে বুট, হাঁটুর ক্যাপ বা অ্যাঙ্কলেট ইত্যাদি ছাড়া খেলেও উমাপতি কুমার দীর্ঘসময় আঘাতে ভোগেন নি কখনো। অমৃতবাজার পত্রিকা তার সম্পর্কে মন্তব্য করতে গিয়ে একবার উল্লেখ করে যে, উমাপতি কুমারের ক্রীড়া শৈলী ও নৈপুণ্য ছিল- "As Smooth as Muslin" - " মসলিনের মতো মসৃণ" ।
সম্মাননা ও পুরস্কার
২০০৬ খ্রিস্টাব্দে উমাপতি কুমারকে মরণোত্তর “মোহনবাগান রত্ন” সম্মাননা প্রদান করা হয়।
মৃত্যু
উমাপতি কুমার ১৯৯২ খ্রিস্টাব্দের ২০ নভেম্বর কলকাতায় ৯৪ বৎসর বয়সে প্রয়াত হন। কলকাতা মহানগরীর বালিগঞ্জ অঞ্চলের ফার্ণ রোডটি তার নামে "উমাপতি কুমার সরণি"তে পরিবর্তিত হয়েছে।
উসুলুল ইফতা
উসুলুল ইফতা (أصول الإفتاء وآدابه) পাকিস্তানি ফকিহ তাকি উসমানির রচিত ফতোয়া প্রদানের নীতি ও আচার-আচরণ সম্পর্কিত একটি আরবি বই। এটি ২০১১ সালে করাচি থেকে প্রকাশিত হয়। এতে ফতোয়ার অর্থ ব্যাখ্যা করার পর ফতোয়া এবং ইফতার প্রয়োজনীয়তা ও পার্থক্য, পূর্ববর্তীদের পদ্ধতি বর্ণনা করা হয়েছে। বইটির বঙ্গানুবাদ করেছেন হারুনুর রশিদ। বর্তমানে এটি বাংলাদেশের উচ্চতর ফিকহ অধ্যয়নকারীদের প্রাথমিক পাঠ্যবই হিসেবে পড়ানো হয়।   অনেকেই এর টীকা ও ব্যাখ্যাগ্রন্থ রচনা করেছেন।
প্রেক্ষাপট
গ্রন্থটির রচনার প্রেক্ষাপট সম্পর্কে তাকি উসমানি বলেন, "আমি জামিয়া দারুল উলুম করাচিতে আত-তাখাসসুস ফিল ইফতার তালিবে ইলমদের দরস প্রদানকালে তাদেরকে একটি স্মারক-লিপি লিখিয়েছিলাম। তাতে আল্লামা ইবনে আবেদীন রহ. কর্তৃক রচিত শরহু উকুদি রসমিল মুফতী গ্রন্থটি সংক্ষেপণ করেছি। আর তাতে বিভিন্ন কিতাব থেকে ফতোয়ার বাস্তবতা অনুধাবনে বেশ কিছু জ্ঞাতব্য বিষয়, ফতোয়ার ইতিহাস, শর্তাবলি ও আদব-শিষ্টাচার প্রভৃতি সংযোজন করেছি। তালিবে ইলমরা নিজেদের গুরুত্বপূর্ণ ক্ষেত্রগুলোতে তার সাহায্য গ্রহণার্থে এ স্মারক-লিপিটি অনুলিখন করে আসছে। আর অনেক তালিবে ইলম এ স্মারক- লিপিটি ছাপিয়ে দেওয়ার জন্য আমার নিকট আবেদন করেছে। যাতে অনুলিখন ও ফটোকপি ইত্যাদির খরচাদি থেকে বাঁচা যায়। কিন্তু আমি তাতে পুনঃ নিরীক্ষণ ও নতুনভাবে স্বতন্ত্র সংকলনের রূপদানের পূর্বে স্মারক লিপিটি ছাপাতে চাচ্ছিলাম না। আর এদিকে আমার অধিক ব্যস্ততা ও ধারাবাহিক সফরের কারণে এভাবে কয়েক বছর কেটে গেলো। অতঃপর আল্লাহ তা'আলা তাতে পুনঃনিরীক্ষণের সুযোগ দান করলেন। তাই নতুন কিছু জানা ও জটিল বিষয় বস্তুগুলোর সংশোধন ও পরিমার্জনের ব্যাপারে আমি নিজেই মুখাপেক্ষি হয়ে গবেষণার্থে অনেক কিতাবের শরণাপন্ন হয়েছি। আর আমি স্মারকলিপিটি থেকে অনেক বিষয়কে বিলুপ্ত করেছি এবং বিষয় বস্তুর সঙ্গে গভীর সম্পর্ক রয়েছে এমন অনেক আলোচনার সন্নিবেশ ঘটিয়েছি। পূর্ণ গবেষণার মাধ্যমে পরিমার্জনের প্রয়োজন রয়েছে এমন মাসআলা-সমূহ পরিমার্জনে প্রাণান্তকর প্রচেষ্টা চালিয়েছি। তারপর আমার গবেষণার ফলাফল কিতাবটিতে উপস্থাপন করেছি। এমনকি লক্ষ্য-উদ্দেশ্য পূরণে ও আমার মতো তালিবে ইলমদের প্রয়োজন মেটাতে কিতাবটি পরিপূর্ণ সংকলনের রূপ পরিগ্রহ করে।"
এতে শাকের সিদ্দিক বক্ষমাণ কিতাবটিতে আলোচিত সমস্ত ফুকাহার সংক্ষিপ্ত জীবনী সংকলন করেছেন; যা কিতাবে আলোচিত প্রত্যেক ফকিহ এর প্রথম নামের টীকায় উল্লেখ করা হয়েছে।
বিষয়বস্তু
গ্রন্থটির আলোচ্য বিষয়:
অনুবাদ
এটি বঙ্গানুবাদ করেছেন হারুনুর রশিদ এবং সম্পাদনা করেছেন মাহমুদুল হাসান জামশেদ, যা মাকতাবাতুন নুসরাহ থেকে প্রকাশিত হয়েছে।
ঊষা
ঊষা তারাটি (النطاق an-niṭāq) বা "জিটা ওরি" (ζ Ori) নামে পরিচিত। কালপুরুষ বা ওরিয়ন নক্ষত্রমণ্ডলে জিটা ক্রমাঙ্কিত এই তারাটি প্রায় ৮০০ আলোকবর্ষ দূরে 'ট্রিপল স্টার' হিসেবে অবস্থিত, যাদের খালি চোখে আলাদা করা সম্ভব নয়। এই তারাটি আরো দুটি দৃশ্যতঃ পৃথক তারা অনিরুদ্ধ এবং চিত্রলেখ (Mintaka)-এর সমন্বয়ে কালপুরুষের কোমরবন্ধ (Orion's Belt) গঠন করে। কাছাকাছি এক সরলরেখা বরাবর পাশাপাশি এই তিনটি তারা থাকায় কালপুরুষের কোমরবন্ধ দ্বারা কালপুরুষকে খুঁজে পাওয়া সহজ। কোমরবন্ধের ঝুলে থাকা দিকটির বাহিরের তারাটিই হল ঊষা। ঊষা নিজে আবার আমাদের দৃশ্যপথে প্রায় সমরৈখিক (তাই দৃশ্যতঃ অপৃথক্য) তিনটি তারার সমন্বয় (ট্রিপল স্টার) যাদের মধ্যে প্রধান তারাটি একটি গরম নীল অতিদানব তারা যার পরম প্রভার মান -৫.২৫ এবং "ও শ্রেণীর" অর্থাৎ প্রকৃত উজ্জ্ব্লতার হিসাবে উজ্জ্বলতম তারাদের মধ্যে আপাতভাবে উজ্জ্বলতম যখন দৃশ্যমান প্রভা +২.০৪। তবে অবশ্য পৃথবীর নিকটে থাকার জন্য লুব্ধক ইত্যাদি অনেক তারা প্রকৃত প্রভায় অনেক কম উজ্জ্বল (+১.৪২) হয়েও আপাত প্রভায় ঊষার থেকে উজ্জ্বলতর (লুব্ধকের দৃশ্যমান প্রভা -১.৪৬)।
পর্যবেক্ষণ ইতিহাস
ঊষা তারাটি অতি প্রাচীন কাল থেকেই সুপরিচিত এবং এই তারাটি কালপুরুষের কোমরবন্ধে থাকায় এর ব্যাপক সাংস্কৃতিক তাত্পর্য হয়েছে। ১৮১৯ সালে একজন অপেশাদার জার্মান জ্যোতির্বিজ্ঞানী জর্জ কে. কোনস্কি সর্বপ্রথম এই তারাটিকে দ্বৈত তারা (double star) হিসেবে উল্লেখ করেন। অতি সম্প্রতি ১৯৯৮ সালে লয়েল মানমন্দিরের একটি দল প্রধান উজ্জ্ব্লল তারাটি খুঁজে পায় যেটা সূক্ষ্ণ বর্ণালীর পরিমাপের যন্ত্রের সাহায্যে ১৯৭০ দশকে ধারণা করা হয়েছিল। প্রাথমিকভাবে ধারণা করা হয়েছিল যে, এই তারাটি ১৫০০ আলোকবর্ষ দূরে অবস্থিত কিন্তু হিপ্পারকস নামক কৃত্রিম উপগ্রহের সাহায্যে সঠিক দূরত্ব মাপা সম্ভব হয় যার মান ৭০০ আলোকবর্ষ।
জগৎ
thumb|left|ঊষা তারা এবং সূর্যের তুলনা (পরিমাপকৃত) ঊষাজগৎ তিনটি তারার সমন্বয়ে গঠিত এবং কালপুরুষ কোমরবন্ধের পূর্বদিকে সৌরজগৎ হতে প্রায় ৮০০ আলোকবর্ষ দূরে অবস্থিত। প্রধান তারাটি যা Alnitak A নামে পরিচিত, আসলে দুটি তারার সমন্বয়ে গঠিত। একটি হল Alnitak Aa (একটি নীল অতিদানব তারা, প্রকৃত প্রভা -৫.২৫ এবং আপাত প্রভা ২.০) অপরটি হল Alnitak Ab (একটি নীল বামন তারা, প্রকৃত প্রভা -৩.০ এবং আপাত প্রভা ৪.০, ১৯৯৮ সালে আবিষ্কৃত )। Alnitak Aa সূর্যের ভরের ২৮ গুণ এবং ব্যাসের ২০ গুণ বড়। Alnitak B একটি 'টাইপ বি' তারা এবং প্রতি ১,৫০০ বছরে Alnitak Aa-এর কক্ষপথে একবার প্রদক্ষিণ করে। চতূর্থ একটি তারা Alnitak C এর ধারণা করা হয়েছিল কিন্তু তা Aa-Ab-B গোষ্ঠীর বলে প্রমাণ করা সম্ভব হয়নি।
১১০৬
১১০৬ গ্রেগরীয় বর্ষপঞ্জির একটি সাধারণ বছর।
খোড়ে বাঘা
খোড়ে বাঘা(বৈজ্ঞানিক নাম: Danaus melanippus (Cramer)) প্রজাতি নিমফ্যালিডি (Nymphalidae) গোত্র ও 'ডানায়িনি' (Danainae) উপ-গোত্রের অন্তর্ভুক্ত মাঝারীর চেয়ে বড় মাপের প্রজাপতি।
আকার
খোড়ে বাঘা এর প্রসারিত অবস্থায় ডানার আকার ৮০-৯৫ মিলিমিটার দৈর্ঘ্যের হয়।
উপপ্রজাতি
খোড়ে বাঘা এর প্রজাতিগুলো হলো
ভারতে প্রাপ্ত খোড়ে বাঘা এর উপপ্রজাতি
ভারতে সাধারণত খোড়ে বাঘা এর যে তিনটি উপপ্রজাতি দেখা যায় তা হলঃ-
বিস্তার
ভারত (আন্দামান, উড়িষ্যা, পশ্চিমবঙ্গ থেকে অরুণাচল প্রদেশ), বাংলাদেশ এবং মায়ানমার এর বিভিন্ন অঞ্চলে দেখা যায়। পশ্চিমবঙ্গতে এই প্রজাপতিটি শুধুমাত্র সুন্দরবন অঞ্চলে একমাত্র দেখতে পাওয়া যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতি ডোরাকাটা বাঘ (প্রজাপতি) প্রজাতির সহিত ভীষনরকম সাদৃশ্যযুক্ত, তবে পিছনের ডানা কমলা (Tawny) বর্নের পরিবর্তে ময়লাটে সাদা বর্নের হয়।
ডানার উপরিতল কালো অথবা গাঢ় খয়েরী এবং কমলা বর্নের হয়। সামনের ডানায় কোস্টা, অ্যাপেক্স অথবা শীর্শভাগ, টার্মেন, টর্নাস এবং ডরসাম চওড়াভাবে কালো অথবা গাঢ় খয়েরী। সেল কমলা এবং তার নিচে বেসাল অঞ্চল থেকে ডিসকাল অঞ্চল জুড়ে কমলা পটি দেখা যায়। ডানাে লম্বাটে সাদা কয়েকটি পাশাপাশি অবস্থিত ছোপের সারি এবং তাদের নিচে ছোট ছোপবিন্দুর সারি চোখে পড়ে। পোস্ট-ডিসকাল এবং সাবটার্মিনাল ছোট ছোপের সারি দুটি শীর্ষের নিচ থেকে টর্নাস অবধি সমান্তরালভাবে বিস্তৃত। ক্মলা অংশে শিরাগুলি চওড়া ভাবে কালো।
পিছনের ডানা কালো অথবা গাঢ় খয়েরীর উপর সাদা পটি এবং ছোট ছোপযুক্ত। এই প্রজাতির পিছনের ডানায় কোনো কমলা রঙ থাকে না। সেল সাদা এবং ডিসকাল অংশে সরু লম্বাটে বিভিন্ন দৈর্ধ্য বিশিষ্ট কতগুলি সাদা পটি বর্ত্তমান। সাদা পটিগুলির প্বার্শকিনারা ফ্যাকাশে খয়েরী আঁশে ছাওয়া। উক্ত পটিগুলির মধ্যে সেলের সাথে আনুভূমিক পটি দুটি মাঝারী দৈর্ঘ্যের এবং ডরসামের উপরের পটি দুটি সবচাইতে দীর্ঘ এবং ডানার গোড়া থেকে উৎপন্ন হয়েছে। ডরসাম সরুভাবে সাদা। পোস্ট-ডিসকাল এবং সাবটার্মিনাল ছোট ছোপের সারি দুটি ডানার শীর্ষভাগ থেকে টর্নাস পর্যন্ত প্রায় সমান্তরাল ও বক্রভাবে বিস্তৃত। ডানার বাকী অংশ কালো অথবা গাঢ় খয়েরী।
ডানার নিম্নতল সামনের এবং পিছনের ডানার নিম্নতল উপরিতলেরই অনুরূপ। পিছনের ডানার ডিসকাল পটিগুলি উপরিতলের তুলনায় অনেক চওড়া এবং শেষভাগ ফ্যাকাশে কমলা অথবা হলদেটে আভাযুক্ত। পোস্টডিসকাল এবং সাবটার্মিনাল ছোপগুলিও উপরিতল অপেক্ষা আকারে খানিক বড় এবং অধিক স্পষ্ট। টার্মিনাল প্রান্তরেখা সাদা। শিরাগুলি চওড়া এবং কালো। পুরুষ প্রকারের ২নং শিরা গোড়ার দিকে স্ফীত কালো এবং মধ্যে একটি ক্ষুদ্র সাদা দাগযুক্ত।
শুঙ্গ কালো, মাথা এবং বক্ষদেশ উভয়তলেই কালো, তবে নিম্ন এবং প্বার্শতলে সাদা ফোঁটাযুক্ত। উদর উভয়তলেই কমলা।
আচরণ
ধীর এবং দূর্বল উড়ানযুক্ত এই প্রজাতি সাধারনত মাটি থেকে খুব বেশি উঁচুতে ওড়ে নয়া, তবে ভয় পেলে অথবা তাড়া দিলে এরা দ্রূত উড়তে পারে, ফুল এবং পাতায় বসে মধুপান এবং রসপান করতে এদের প্রায়শই দেখা যায়। গাছের এবং গাছের ডালের শীর্ষে বসে বিশ্রাম নেওয়া এবং রোদ পোহানো এদের অভ্যাস, ভিজে মাটিতে এরা সচরাচর বসে না। পরিযায়ী স্বভাববিশিষ্ট এই প্রজাতি নিচু ভূমিতে (low land) এবং পাহাড়ী অঞ্চলে ৬০০ মিটার উচ্চতা পর্যন্ত বিচরন করে। ঘন জঙ্গলের পথের কিনারে এদের উড়ান এবং ক্রিয়াকলাপ লক্ষ্য করা যায়। পশ্চিমবঙ্গের সুন্দরবন অঞ্চলে, মূলত জঙ্গল সংলগ্ন গ্রামাঞ্চলে এই প্রজাতির দেখা মেলে।
ড্যানি সিডাক
ড্যানি সিডাক আশি ও নব্বইয়ের দশকের একজন খলনায়ক অভিনেতা, প্রযোজক, পরিচালক ও রাজনীতিবিদ। ১৯৮৬ সালে লড়াকু চলচ্চিত্রের মাধ্যমে তার অভিষেক ঘটে। তিনি সুপারম্যান-এর বাংলাদেশী অভিযোজিত সংস্করণে সুপারম্যান ভূমিকায় অভিনয় করেন।
কর্মজীবন
ড্যানি ১৯৮৪ সালে শহিদুল ইসলাম খোকন পরিচালিত লড়াকু চলচ্চিত্রে অভিনয়ের মাধ্যমে চলচ্চিত্র শিল্পে অভিষেক ঘটে। তিনি বাংলাদেশ আওয়ামী লীগের সাংস্কৃতিক সংগঠন বঙ্গবন্ধু সাংস্কৃতিক জোটের সহ-সভাপতি। তিনি ২০১৪ সালে আরেফিন শুভ এবং মাহিয়া মাহীর সাথে অগ্নি চলচ্চিত্রে অভিনয় করেন। ২০১৬ সালে ইয়ামিন হক ববির ওয়ান ওয়ে চলচ্চিত্রেও অভিনয় করেছিলেন।
বর্ষপঞ্জির ইতিহাস
বর্ষপঞ্জির ইতিহাস, যা কিনা মানুষেরা দিন এবং সময়ের বৃহত্তর অংশের উপর নজর রাখার জন্য তৈরি এবং ব্যবহার করে, এটি একটি অনুশীলন যা প্রাচীনকাল থেকে চলে আসছে।
প্রত্নতাত্ত্বিকেরা সময় গণনার পদ্ধতিগুলি পুনর্গঠন করেছেন যা প্রাগৈতিহাসিক সময়ে নিয়ে যায় ও কমপক্ষে নব্যপ্রস্তরযুগের সমান পুরানো। বেশিরভাগ ঐতিহাসিক সভ্যতাগুলি সময় গণনার জন্য প্রাকৃতিক একক যেমন দিন, সৌর বছর এবং চন্দ্রমাস ব্যবহার করত ।  বর্ষপঞ্জিগুলি সময় গণনার সুস্পষ্ট মাধ্যম হিসাবে ব্যবহৃত হয়। প্রথম ঐতিহাসিকভাবে স্বীকৃত এবং সূত্রকৃত বর্ষপঞ্জিগুলি  ব্রোঞ্জ যুগের ছিল, এই তথ্য প্রাচীন নিকট প্রাচ্যে লেখার বিকাশের উপর নির্ভরশীল। সুমেরীয় বর্ষপঞ্জিটি  হল প্রাচীনতম, তারপরে মিশরীয় , অ্যাসিরীয় বর্ষপঞ্জী এবং এলামাইট বর্ষপঞ্জি ।
প্রাচীন নিকট প্রাচ্যের বহু সংখ্যক বর্ষপঞ্জিগুলি যেগুলি আসিরিয়ান এবং ব্যাবিলনীয় বর্ষপঞ্জির উপর ভিত্তি করে তৈরী হয়েছিল, সেগুলি লৌহ যুগের প্রত্নতাত্ত্বিক নিদর্শনে পাওয়া যায়। এর মধ্যে রয়েছে হাখমানেশী সাম্রাজ্যের বর্ষপঞ্জি , যা পারসী বর্ষপঞ্জির পাশাপাশি হিব্রু বর্ষপঞ্জিরও জন্ম দিয়েছিল ।
আদিম বর্ষপঞ্জিগুলি সাধারণত সৌরচান্দ্রিক ছিল, সৌর এবং চান্দ্র বছরগুলিকে পরস্পরের সঙ্গে সারিবদ্ধ করার জন্য আন্তঃকালীন মাসগুলি প্রবেশ করানোর উপর নির্ভরশীল ছিল। এটি বেশিরভাগ পর্যবেক্ষণের উপরেই নির্ভর ছিল, তবে প্রাথমিক প্রচেষ্টা হয়ে থাকতে পারে অ্যালগোরিদম অনুসারে  আন্তঃকালীনতার পরিকাঠামো তৈরী করার ,  যেমন খণ্ডিত দ্বিতীয় শতাব্দীর কলিগনি বর্ষপঞ্জিতে দেখা গিয়েছে। তা সত্ত্বেও, রোমান বর্ষপঞ্জিতে পূর্ব-ইস্ট্রাস্কানের ১০ মাসের সৌরবর্ষের খুব প্রাচীন অবশেষ দেখা যায় ৷
রোমান ক্যালেন্ডার ৪৫ খ্রিস্টপূর্বাব্দে জুলিয়াস সিজার দ্বারা সংস্কার করা হয়েছিল। জুলীয় বর্ষপঞ্জি আর অমাবস্যা পর্যবেক্ষণের উপর নির্ভরশীল ছিল না, একটি সহজ অ্যালগরিদম অনুসরণ করে প্রতি চার বছর অন্তর এক লিপ দিন প্রবেশ  করানো হয়েছিল । এটি  বর্ষপঞ্জির মাস এর থেকে চান্দ্রমাসের একটি বিচ্ছিন্নতা তৈরি করেছিল।
ইরানে একাদশ শতাব্দীতে, ওমর খৈয়ামের নেতৃত্বে একটি বর্ষপঞ্জি প্রকাশিত হয়েছিল ১০৭৯ সালে, যখন বছরের দৈর্ঘ্য ধরা হত ৩৬৫.২৪২১৯৮৫৮১৫৬ দিন । যেহেতু  কোনও ব্যক্তির জীবদ্দশায় , বছরের দৈর্ঘ্য ষষ্ঠ দশমিক স্থানে পরিবর্তিত হচ্ছে তাই এটি প্রকৃতই সঠিক। তুলনার জন্য বলা যায় ১৯ শতকের শেষে বছরের দৈর্ঘ্য ছিল ৩৬৫.২৪২১৯৬ দিন, এবং এর দৈর্ঘ্য  ৩৬৫.২৪২১৯০ দিন। গ্রেগরীয় বর্ষপঞ্জিটি জুলিয়ান বর্ষপঞ্জির সংশোধন হিসাবে ১৫২২ সালে  প্রবর্তিত হয়েছিল এবং এটি আজ বিশ্বজুড়ে  জনপ্রিয় বর্ষপঞ্জি হিসাবে ধর্মনিরপেক্ষতার সাপেক্ষে  ব্যবহৃত হচ্ছে।
ব্যুৎপত্তি
" ক্যালেন্ডার " শব্দটি  " ক্যালেন্ড " থেকে নেওয়া হয়েছে, রোমান ক্যালেন্ডার অনুযায়ী মাসের প্রথম দিনের জন্য শব্দটি ব্যবহার করা হয় যা কিনা " ক্যালারে " ক্রিয়া  " আহ্বান করা " সাথে জড়িত ,  অমাবস্যার চাঁদ সবেমাত্র দেখা গেছে এমন ঘোষণা করতে ব্যবহৃত হত । ল্যাটিন ক্যালেন্ডারিয়াম শব্দের অর্থ " হিসাবের খাতা ", কেননা প্রতি মাসের ক্যালেন্ডে হিসাবনিকাশগুলির নিষ্পত্তি করা হত এবং ঋণগুলি আদায় করা হত।
ল্যাটিন শব্দটি প্রাচীন ফরাসী ভাষায় ক্যালেন্ডিয়ার হিসাবে এবং সেখান থেকে ত্রয়োদশ শতাব্দীতে মধ্য ইংরেজিতে ক্যালেন্ডার হিসাবে গৃহীত হয়েছিল।  ক্যালেন্ডার শব্দের বানান আদি আধুনিক ইংরাজির।
একটি বিকল্প তত্ত্ব  "ক্যালেন্ডার"  শব্দটি স্লাভিকে প্রাক-খ্রিস্টান কোলেদারির সাথে সম্পর্কিত, যা কিনা পরে ক্রিসমাসের সাথে  সংযুক্ত হয়েছিল। কোলো মানে "বৃত্ত, চক্র" এবং দার এর অর্থ "একটি উপহার"।
[ভারতে 'কালগনক' শব্দের অর্থ ক্যালেন্ডার। ভারতীয় গণিত-জ্যোতিষ সঠিকভাবে 'অমাবস্যা', 'পূর্ণ চাঁদ দিবস' এবং গ্রহণের পূর্বাভাস দেয়। প্রায় ১১০০ মিলিয়ন ভারতীয় 'সময়' সন্ধান করে এবং খ্রিস্টপূর্ব ৫৭ খ্রিস্টাব্দ থেকে শুরু হওয়া 'বিক্রমাব্দ' এর উপর ভিত্তি করে তাদের উৎসবগুলি সম্পাদন করে।]
প্রাগৈতিহাসিক
বেশ কয়েকটি প্রাগৈতিহাসিক বস্তু চিহ্নিত করা হয়েছে যেগুলি সম্ভবত সময় দেখার উদ্দেশ্যে  তৈরী করা হয়েছিল (সাধারণত সৌর বর্ষের হিসাব রাখার জন্য )। এর মধ্যে অনেকগুলি মেগালিথ বস্তুও রয়েছে এবং নব্যপ্রস্তরযুগেরও কিছু জিনিস রয়েছে ।
অস্ট্রেলিয়ার ভিক্টোরিয়ায়, উড়দি ইউয়াং প্রস্তর কাঠামোটি  ১১,০০০ বছরের বেশি পুরানো, তবে কিছু অনুমান অনুসারে এটি ২০,০০০ বছরেরও বেশি পুরানো ৷ এই অনুমানটি বর্ষপঞ্জির অযথাযথতার উপর ভিত্তি করে তৈরি হয়েছে , যা সেই সময়ে পৃথিবীর  কক্ষপথ কীভাবে পরিবর্তিত হয়েছিল তার সাথে সামঞ্জস্যপূর্ণ বলে মনে করা হয় ৷ অঞ্চলটিকে বিশ্বের প্রাচীনতম স্থায়ী মৎস্য চাষ স্থানের নিকটে খুঁজে পাওয়া গেছে ।
স্লাতিনো ফার্নেস মডেল হিসাবে পরিচিত বুলগেরিয়ার একটি চীনামাটির  হস্তনির্মিত বস্তুকে  স্থানীয় প্রত্নতাত্ত্বিক এবং গণমাধ্যম দ্বারা প্রাচীনতম বর্ষপঞ্জি  হিসাবে চিহ্নিত করা হয়েছে, যদিও মূলধারার মতামত এই দাবিকে সমর্থন করে না।
স্কটল্যান্ডের ওয়ারেন ফিল্ড, আবারডিনশায়ারে, প্রায় ১০,০০০ বছর পূর্বের  বারোটি খাত এবং একটি বক্ররেখাংশ সমন্বিত মধ্যপ্রস্তর যুগের বিন্যাসকে , চন্দ্র পঞ্জিকা হিসাবে বর্ণনা করা হয়েছে এবং ২০১৩ সালে এটিকে "বিশ্বের প্রাচীনতম ক্যালেন্ডার" নামে অভিহিত করা হয়েছে ।
প্রাচীনতম ইউরোপীয় বর্ষপঞ্জিটি আধুনিক ক্রোয়েশিয়ার ভুকোভারের কাছে পাওয়া গেছে । এটি একটি চীনামাটির পাত্র যাতে মহাজাগতিক বস্তুর চিত্রলিপি খোদাই করা আছে ।
প্রাচীন নিকট প্রাচ্য
প্রাচীন সুমেরীয় বর্ষপঞ্জি এক বছরকে ২৯  বা ৩০ দিনের ১২ টি চন্দ্র মাসে বিভক্ত করেছিল ৷   প্রতি মাস অমাবস্যা  দিয়ে শুরু হত । ধর্মীয় বৈচিত্র্যের কারণে সুমেরীয় মাসগুলির গোটা সুমের জুড়ে বিভিন্ন নাম ছিল ৷ এর ফলশ্রুতিতে শাস্ত্রবিদ ও পণ্ডিতগণ মাসগুলিকে "প্রথম মাস", "পঞ্চম মাস" ইত্যাদি হিসাবে উল্লেখ করেছেন [উদ্ধৃতি প্রয়োজন]  ৩৫৪ দিনের চন্দ্র বর্ষকে ৩৬৫.২৪২ দিনের সৌরবর্ষের সাথে সামঞ্জস্যপূর্ণ রাখতে একটি অতিরিক্ত মাস সময়ে সময়ে যুক্ত করা হত অনেকটা গ্রেগরীয় বর্ষপঞ্জির অধিবর্ষের মতো I সুমেরীয় বর্ষপঞ্জিতে  কোনও সপ্তাহ ছিল না ৷ পবিত্র দিন এবং কাজ থেকে অবকাশের দিনগুলি সাধারণত প্রতি মাসের প্রথম, সপ্তম এবং পঞ্চদশ দিনগুলিতে উদযাপিত হত। এই পবিত্র দিনগুলি ছাড়াও ভোজের দিনও ছিল , যেগুলি শহর বিশেষে বিভিন্ন  ছিল ৷
আধুনিক বর্ষপঞ্জিসমূহ
গ্রেগরীয় বর্ষপঞ্জিটি বর্তমানে ধর্মনিরপেক্ষ উদ্দেশ্যে বিশ্বব্যাপী ব্যবহৃত হয়, তবে জুলীয় বর্ষপঞ্জি , হিব্রু বর্ষপঞ্জী , ইসলামি বর্ষপঞ্জি , বিভিন্ন হিন্দু বর্ষপঞ্জী , পার্সী বর্ষপঞ্জি ইত্যাদি বিভিন্ন মধ্যযুগীয় বা প্রাচীন বর্ষপঞ্জিগুলি ধর্মীয় বা সামাজিক উদ্দেশ্যে আঞ্চলিকভাবে ব্যবহৃত হয়ে থাকে ।
এছাড়াও বিভিন্ন আধুনিক বর্ষপঞ্জি রয়েছে যেগুলির সীমিত ব্যবহার দেখতে পাওয়া যায় নতুন কোনো ধর্মীয় আন্দোলনে বা পুরানো ধর্মীয় বর্ষপঞ্জিগুলির সংস্কারকরণে  বা আঞ্চলিক বা জাতীয়তাবাদী আন্দোলনে ।
মোহনকিশোর নমোদাস
মোহনকিশোর নমোদাস (Mohankishor Namodas) (? - ২৬ মে, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।
জন্ম
মোহনকিশোর নমোদাসের জন্ম কিশোরগঞ্জ জেলার বাজিতপুর উপজেলার সরারচরে। তিনি ছিলেন বাংলার দলিত সম্প্রদায়ের এক অস্বচ্ছল কৃষক পরিবারের সন্তান।
বিপ্লবী কর্মকাণ্ড
অনুশীলন বিপ্লবী দলের কর্মী হিসেবে নেত্রকোণা সোয়ারিকান্দা গ্রামে রাজনৈতিক ডাকাতির অভিযোগে অন্যান্যদের সঙ্গে তিনি ১৯৩২ সনে গ্রেপ্তার হন। বিচারে ৭ বছর সশ্রম কারাদণ্ডে দণ্ডিত হয়ে আন্দামান সেলুলার জেলে পাঠানো হয়। সেখানে ১৯৩৩ সালে দলবদ্ধ অনশন সংগ্রাম শুরু হলে তিনি তাতে অংশগ্রহণ করেন। অনশনরত অবস্থায় তার উপর যে অত্যাচার হয় তাতেই তিনি মারা যান।
মৃত্যু
১৯৩৩ সনে অনশন চলাকালে তাকে জোর করে খাওয়াবার নাম করে বর্বর প্রাণ হত্যার কাজ চলে। এই আন্দোলনে মোহিতমোহন মৈত্র এবং মহাবীর সিং ও শহীদ হয়েছিলেন। মোহিতমোহন মৈত্র তার পাশের কেবিনে বন্দি ছিলেন এবং মোহিতমোহনের দুদিন আগে বিপ্লবী মোহনকিশোর মারা যান। ভারতের স্বাধীনতা সংগ্রামের ইতিহাসে মোহনকিশোর এক বিস্মৃত ও অবহেলিত শহীদ।
ইসরায়েলে অপরাধ
ইসরায়েলে অপরাধ খুব কম। ইসরায়েল পুলিশ অনুযায়ী, ২০২০ সালে সাধারণ অপরাধের হার কমে গিয়েছিল, কিন্তু সাইবার ক্রাইম, গৃহস্থ কলহ এবং যৌন নির্যাতন বৃদ্ধি পেয়েছিল।
সংগঠিত অপরাধ
১৯৯০ সালের পর থেকে সংঘবদ্ধ অপরাধ এর পরিমান নাটকীয় ভাবে বেড়ে যায় ,বিবিসি এবং ইসরায়েল পুলিশ সেটাকে উঠতি শিল্প হিসেবে বর্ণনা করেছেন। ইসরায়েলের সংঘবদ্ধ অপরাধী দলগুলো তাদের কার্যক্রম যুক্তরাষ্ট্র,সাউথ আফ্রিকা এবং নেদারল্যান্ডস এর মত বিদেশী দেশগুলোতেও সম্প্রসারিত করেছে। ইসরায়েল পুলিশের রিপোর্ট অনুযায়ী মাদক পাচার, যৌন নির্যাতন এর উদ্দেশ্যে নারী পাচার,অবৈধ জুয়া,চুরি করা পেট্রল-পাস্প এবং রিয়েল এস্টেট হচ্ছে দেশে সংঘঠিত প্রধান অপরাধ।
ইসরাইলের পুলিশ ২০০২ সালে ৪৬৪,৮৫৪ টি অপরাধমূলক ফাইল এবং অবিচার  মামলা নথিভুক্ত করে, যা ২০০৩ সালে বেড়ে দাড়ায় ৪৮৪,৬৮৮ টি ।২০০২ সালের পর এর পরিমান ৪.৫% বৃদ্ধি পায়।
ফিলিস্তিনিদের দ্বারা ইসরায়েলে অপরাধ
ওয়াশিংটন ডি.সিতে আমেরিকান ইহুদি কমিটির ল্যাটিন আমেরিকান ইনস্টিটিউটের পরিচালক ডিসা সিয়েগেল, অপরাধতত্ত্ব অধ্যাপক এইচ জি ভ্যান ডি বুন্ট,অপরাধ বিজ্ঞানের শিক্ষক ডামিয়্যান যায়িছ তাদের গ্লোবাল অর্গানাইজড ক্রাইম বইয়ে দেখিয়েছেন,ফিলিস্তিনের বেশিরভাগ অপরাধের অন্যতম হচ্ছে অন্যের সম্পত্তি দখল যা ফিলিস্তিনের জাতীয় কর্তৃপক্ষের (পিএনএ বা পিএ) বাসিন্দাদের দ্বারা সংঘটিত হয়। মোটর গাড়ি চুরি ফিলিস্তিনিদের দ্বারা সংঘটিত একটি বড় ধরনের অপরাধ। ১৯৯০ সাল থেকে ইসরায়েলে ডাকাতির হার বৃদ্ধি পেয়েছে। ১৯৯৪ এবং ২০০১ সালের মধ্যে, ডাকাতি হার প্রতি ১০০,০০০ জনসংখ্যার  ক্ষেত্রে ১৪.০ থেকে বেড়ে ৩০.৬ হয়েছে। গ্লোবাল অর্গানাইজড ক্রাইম বই অনুযায়ী এই ডাকাতি বৃদ্ধির  পেছনে কারণ বিশ্লেষণ করে দেখা যায় যে,  পশ্চিম তীর ও গাজা উপত্যকায় ফিলিস্তিনি কর্তৃপক্ষ প্রতিষ্ঠা  ফিলিস্তিনি অপরাধীদের জন্য একটি নিরাপদ আশ্রয়স্থল হিসেবে কাজ করে। যাইহোক, মোটর গাড়িরমত সংগঠিত চুরির অপরাধের   সঙ্গে শুধুমাত্র ফিলিস্তিনিরা যুক্ত  না, ইসরায়েলি নাগরিকদের মধ্যে ইহুদি এবং আরব উভয়ই জড়িত ।ফিলিস্তিনি ভূখন্ডের “চপ দোকান” গুলোতে চুরি করা গাড়ির বিভিন্ন অংশ সরানো হয় এবং তারপর এইসব গাড়ি ইসরায়েলের কালো বাজারে বিক্রি করা হয়। মিডিয়া রিপোর্ট বলে এমনকি এইসব যানবাহনের কিছু উচ্চপদস্থ ফিলিস্তিনি কর্তৃপক্ষের কর্মকর্তাদের কাছে হস্তান্তর করা হয়। প্রতিবেদন প্রকাশিত হয় যে  ২০১০ এর শুরু থেকে ২০১০ এর ফেব্রুয়ারি শেষ পর্যন্ত, ফিলিস্তিনি পুলিশ কর্তৃপক্ষ ৯১০ টি চোরাই গাড়ি ধবংস করে।
যদিও ফিলিস্তিনি অপরাধীরা তাদের দেশে সংগঠিত অপরাধে জড়িত ,তারপরও ‘সিগেল ইটি অল’ এর পরামর্শে দেওয়া এক উপসংহারে বলা একটা কথা না বললেই নয় যে, ইসরায়েলের মধ্যে সংগঠিত অপরাধ ফিলিস্তিন দ্বারা প্রভাবিত। ইহুদী অথবা অন্যান্য  অ-ফিলিস্তিনিদের কর্তৃক সংগঠিত সংঘটিত অপরাধের জন্য অনেক বছর ধরে ইসরায়েল অপরাধীদের আবাসস্থলে পরিণত হয়েছে।
অস্ত্র চোরাচালান হচ্ছে অপরাধের আরেকটি দিক এবং যা সরাসরি সন্ত্রাসবাদের সঙ্গে যুক্ত ।ইসরাইলী ও ফিলিস্তিনী গ্যাংস্টার মধ্যে অনেক যোগাযোগ থাকার কারণে তারা এই কাজগুলো সহজেই করতে পারছে।
ইসরায়েলে মাদক
ইসরায়েলে দীর্ঘ সময় ধরে হেরোইন অপব্যবহার চলছে এবং কোকেইন অপব্যবহার সমস্যা দিন দিন প্রকট হচ্ছে । এই মাদক প্রধানত প্রতিবেশী দেশ লেবানন ও জর্ডান থেকে  আসে।
কিশোর ভূক্তভূগী এবং অপরাধীরা
অপ্রাপ্তবয়স্কদের বিরুদ্ধে সহিংসতা ইস্রায়েলের মধ্যে একটা সমস্যা। ১৯৯৯ সালে, অপ্রাপ্তবয়স্কদের বিরুদ্ধে অপরাধের প্রায় ৭,০০০ মামলা নথিভুক্ত যার মধ্যে শারীরিক লাঞ্ছনা (৫৪%), শ্লীলতাহানির (৩৭%) এবং পুনঃপুনঃ শারীরিক নিপীড়ন (৯%)তার অন্তর্ভুক্ত। তবে ইসরায়েলি অপ্রাপ্তবয়স্করা একমাত্র অপরাধের শিকার যে তা না, তারা মাঝে মাঝে অপরাধী ও হয়ে থাকে । ইসরায়েলে স্কুলে কিশোর সহিংসতাও একটা সমস্যা; ১৯৮১ সালে  “টি হরোইটয” এবং “এম আমীর” অপ্রাপ্তবয়স্কদের দ্বারা  ইসরাইলী স্কুলে সহিংসতার জন্য তিনটি প্রধান দিক উল্লেখ করেন তা হচ্ছে চুরি করা, ভাঙ্গা এবং প্রবেশ ও ভাংচুর।  গবেষণায় দেখা যায় যে ইসরায়েলি আরব যুবকরা তাদের দেশের ইহুদীদের চেয়ে আরও হিংস্র, এই সমস্যাটা  তাদের শিক্ষা, সাংস্কৃতিক, সামাজিক, এবং অর্থনৈতির মধ্য ভিন্নতা তৈরী করে।
হত্যা
ইসরায়েলে মানুষ হত্যার পরিমান তুলনামূলক কম, বছরে ১০০,০০০ জনের মধ্যে ২.৪ (সুইজারল্যান্ডে এই সংখ্যা ০.৭১ , রাশিয়া রয়েছে ১৪.৯, দক্ষিণ আফ্রিকার ৩৪, ভেনেজুয়েলায় ৪৯) জন নিহত হয় । ২০০৯ সালে ১৩৫ জন ইসরায়েলী খুন হয়।ইসরায়েলে দুটি প্রধান নরহত্যা  হয় মহিলাদের বিরুদ্ধে সহিংশতা(মুসলিম পরিবারে সম্মান রক্ষার্থে হত্যা) এবং রাজনৈতিক উদ্দেশ্যপ্রণোদিত সহিংসতার কারণে , যেমন ইসরায়েলে আরবদের সন্ত্রাসবাদ।
রাস্তাঘাটের অপরাধ
ইসরায়েলে, রাস্তায় অপরাধ বিরল।সারা দেশেই এর হার কম যদিও খারাপ প্রতিবেশী বড় শহরে রয়েছে।
ঘৃণিত-অপরাধ
ইহুদি সংখ্যাগরিষ্ঠ এবং আরব সংখ্যালঘুদের মধ্যে ভূমি অধিগ্রহণ,জাতিবিদ্বেষী ঘটনা,সহিংসতা চলতেই থাকে। আরব-ইহুদি জাতি দাঙ্গা অনেকবার ঘটেছে। এক বছর নজর রাখার, রাস্তায় নাত্সি অভিবাদন, ইহুদী ধর্মীয়দের আক্রমণ, সংগৃহীত অস্ত্র বিস্ফোরক ও নাৎসি প্রচারণা এবং একটি ভিডিও তৈরীর দায়ে ৮ জন শ্বেত আধিপত্যবাদী সংখ্যাসূচক কোড ৮৮(ইংরেজি বর্ণের ৮ম সংখ্যাটি এইচ ৮ দুইবার হলে “হ্যালি হিটলার” হয়) ধারণকারীদের গ্রেফতার করা হয়।তারা রাশিয়া থেকে আসা অভিবাসীরা ছিল, এবং শুধুমাত্র একজন সম্পূর্ণরূপে ইহুদি ছিল।বাকিদের অভিবাসনের অনুমতি দেওয়া হয় তাদের পূর্বপূরুষগণ ইহুদী থাকার কারণে,কিন্তু তারা পরিপূর্ণরুপে ইহুদি ছিল না।
১১০৭
১১০৭ গ্রেগরীয় বর্ষপঞ্জির একটি সাধারণ বছর।
অ্যাঞ্জেলস অ্যান্ড ডিমনস (দ্ব্যর্থতা নিরসন)
অ্যাঞ্জেলস অ্যান্ড ডিমনস দ্বারা আরও বোঝানো হতে পারেঃ
রবি শঙ্কর (আধ্যাত্মিক নেতা)
রবি শঙ্কর, যিনি সাধারণত শ্রী শ্রী রবিশঙ্কর নামে পরিচিত, হলেন ভারতের একজন আধ্যাত্মিক নেতা যিনি ১৩ মে ১৯৫৬ সালে তামিলনাড়ুতে জন্মগ্রহণ করেন। তাকে শ্রী শ্রী উপাধিতে বা গুরুদেব বা গুরুজি নামেও ডাকা হয়। ১৯৮১ সালে তিনি আর্ট অব লিভিং ফাউন্ডেশন প্রতিষ্ঠা করেন, যার মূল লক্ষ্য হল মানুষের ব্যক্তিগত মনোদৈহিক চাপ, সামাজিক সমস্যা এবং সহিংসতা দূর করা। ১৯৯৭ সালে, তিনি ইন্টারন্যাশনাল এ্যাসোসিয়েশন ফর হিউম্যান ভ্যালুজ নামে একটি জেনেভাভিত্তিক এনজিও দাতব্য সংস্থা প্রতিষ্ঠা করেন যা ত্রাণ কর্মকাণ্ড ও প্রান্তিক উন্নয়নের সঙ্গে সম্পৃক্ত এবং বৈশ্বিক-মূল্যবোধের বিনিময়কে উৎসাহিতকরণের লক্ষ্যে কাজ করে থাকে। তার অবদানের জন্য, তিনি বিভিন্ন দেশ থেকে রাষ্ট্রীয় সর্বোচ্চ সম্মানজনক পদক লাভ করেছেন, যার অন্তর্গত হল ভারত, পেরু, কলম্বিয়া এবং প্যারাগুয়ে। ২০১৬ সালে তিনি ভারত সরকার কর্তৃক পদ্মভূষণ পদক লাভ করেন।
গ্রন্থাবলী
রবি শঙ্কর নিম্নোলিখিত বইগুলোর রচয়িতা:
তারিখ-ই-বঙ্গালাহ
তারিখ-ই-বঙ্গালাহ মুন্‌শি সলিমউল্লাহ রচিত একটি ইতিহাস গ্রন্থ যা বাংলার ইতিহাসের অন্যতম গুরুত্বপূর্ণ তথ্যসূত্র বলে বিবেচিত। গ্রন্থটি আনুমানিক ১৭৬৩ সালে এবং ফার্সি ভাষায় রচিত। এ গ্রন্থে বাংলার সুবাদার ইব্রাহিম খানের (১৬৮৯ - ১৬৯৮) সময় থেকে নবাব আলিবর্দী খানের (১৭৪০ - ১৭৫৬) সময় পর্যন্ত বাংলা ইতিহাসের সংক্ষিপ্ত এবং নির্ভরযোগ্য বর্ণনা পাওয়া যায়।
পাকিস্তান জিন্দাবাদ
পাকিস্তান জিন্দাবাদ ( - Pākistān Zindah bād, পাকিস্তান দীর্ঘজীবী হোক, অর্থ "পাকিস্তানের বিজয়") একটি স্লোগান, যা পাকিস্তানীরা বিজয় বা দেশপ্রেমের অভিব্যক্তি হিসাবে ব্যবহার করেন ও এটি প্রায়শই রাজনৈতিক বক্তৃতায় ব্যবহৃত হয়। পাকিস্তান আন্দোলনের পরবর্তী পর্যায়ে পাকিস্তান গঠনের আগে থেকেই এর ব্যবহার শুরু হয়েছিল। এই স্লোগানটি মুসলিম লীগের রণস্লোগান ও শুভেচ্ছা বাক্যে পরিণত হয়, যারা দ্বিতীয় বিশ্বযুদ্ধ শেষে স্বাধীনতা আন্দোলনের সময় দক্ষিণ এশিয়ার মুসলমানদের জন্য একটি স্বাধীন দেশ প্রতিষ্ঠার জন্য লড়াই করে যাচ্ছিল। দেশ বিভাগের সময় মুসলমানদের পরিবহনকারী ট্রেনগুলো পাকিস্তানে প্রবেশের সময় এই স্লোগানটি দেওয়া হয়েছিল। পাকিস্তান জিন্দাবাদও পাকিস্তানের জাতীয় স্লোগান।
উদ্ভব
স্লোগানটিতে আদর্শ উর্দু ও ফারসি প্রত্যয় জিন্দাবাদ (দীর্ঘজীবী হোক)-এর ব্যবহার রয়েছে, যা কোনও ব্যক্তি বা দেশের নামের পর রাখা হয়। এটি বিজয়, দেশপ্রেম বা প্রার্থনা হিসাবে প্রকাশ করতে ব্যবহৃত হয়। আক্ষরিক অনুবাদে, পাকিস্তান জিন্দাবাদ অর্থ "দীর্ঘজীবী পাকিস্তান"; এটি "পাকিস্তানের বিজয়" হিসাবেও উপস্থাপিত হয়।
ইতিহাস
পাকিস্তান জিন্দাবাদ স্লোগানটি প্রথম উত্থাপিত হয়েছিল পাকিস্তান আন্দোলনের সময়। তৎকালীন মুসলমানরা প্রায়শই রুমাল বা বালিশে স্লোগানটি লিখতেন। ব্রিটিশ সরকার ভারত ত্যাগের সিদ্ধান্ত নেওয়ার পর, রবার্ট রিচার্ডসের নেতৃত্বে ব্রিটিশ সংসদীয় প্রতিনিধি দলের দিল্লি সফরকালে জয় হিন্দ-এর মত স্লোগানটি সমানভাবে শোনা গিয়েছিল। ১৯৩০ সালের ২৩ ডিসেম্বর, বিহার মুসলিম ছাত্র ফেডারেশন প্রতিটি সভা, সম্মেলন বা সমাবেশে পাকিস্তান জিন্দাবাদকে তাদের জাতীয় স্লোগান হিসাবে গ্রহণের জন্য একটি প্রস্তাব পাস করে। ১৯৪১ সালে, পাকিস্তান আন্দোলনের দিনগুলোতে, মোহাম্মদ আলী জিন্নাহ যখন উদগমণ্ডলম সফর করেছিলেন তখন একদল মুসলমান পাকিস্তান জিন্দাবাদ উচ্চারণ করে তাঁকে স্বাগত জানায়; তাদের মধ্যে প্রায় ১০ বছর বয়সের এক বালক ছিল, যিনি স্কটিলি পোশাক পরেছিলেন। জিন্নাহ তাকে ডেকে জিজ্ঞাসা করলেন, "আপনি পাকিস্তান জিন্দাবাদ বলে চেঁচিয়েছিলেন, পাকিস্তান সম্পর্কে আপনি কী জানেন?" ছেলেটি জবাব দিয়েছিল, "আমি পাকিস্তান সম্পর্কে খুব বেশি জানি না। আমি কেবল জানি যে পাকিস্তান মানেই মুসলিম শাসন, যেখানে অনেক মুসলমান বাস করে এবং যেখানে হিন্দুরা থাকেন সেখানে হিন্দুদের শাসন"; জিন্নাহ এটি পর্যবেক্ষণ করে বলেন যে তাঁর বার্তা লোকদের কাছে পৌঁছেছে এবং মন্তব্য করেন যে এখন পাকিস্তানের পক্ষে সংগ্রাম থামানো যাবে না।
স্বাধীন পাকিস্তানের লড়াইয়ের সময় পাকিস্তান আগত শরণার্থীদের স্বাগত জানাতে স্থানীয়রা পাকিস্তান জিন্দাবাদের স্লোগান দিয়েছিল। সীমান্ত পেরিয়ে শরণার্থীরাও আনন্দে চিৎকার করেছিল। পাকিস্তান জিন্দাবাদ এবং এর সমকক্ষ হিন্দুস্তান জিন্দাবাদ স্লোগানদুটি, স্বাধীনতার লড়াইয়ের সাথে জড়িত সাম্প্রদায়িক দাঙ্গাতে ব্যবহৃত হতে দেখা গেছে।
১৯৪৭ সালের ১৪ই আগস্ট, স্বাধীনতার ঘোষণাপত্র ও পাকিস্তানের পতাকা উত্তোলনের অনুষ্ঠানে অংশ নিতে, গভর্নর জেনারেলের বাসভবন থেকে গণপরিষদের ভবনে আসা-যাওয়ার পথে মুহাম্মদ আলী জিন্নাহর মোটরবহরকে পাকিস্তান জিন্দাবাদ, কায়েদ-ই-আজম জিন্দাবাদ স্লোগান দিয়ে এবং ফুলের পাপড়ি দিয়ে স্বাগত জানানো হয়েছিল।
রণস্লোগান
১৯৪৭ সালে, প্রথম কাশ্মীর যুদ্ধের সময়, জম্মু ও কাশ্মীরের রাজ্য বাহিনীর একটি চৌকি ভারতীয় সেনাবাহিনীর অপারেশনালের নিয়ন্ত্রণে ছিল। তারা জানিয়েছিল যে তারা হাজী পীর পাস থেকে পাকিস্তান জিন্দাবাদের চিৎকারের খবর পেয়েছিল। এই পথটি পাকিস্তানিরা আক্রমণ করেছে এবং দখল করেছে বলে ধরে নিয়ে, জম্মু ও কাশ্মীরের রাজ্য বাহিনী এই অঞ্চল থেকে সরে এসে কৌশলগতভাবে গুরুত্বপূর্ণ সেতুটিকে পুড়িয়ে দিয়েছিল। তারা পরে আবিষ্কার করে যে এটি একটি মিথ্যা বিপদাশঙ্কা ছিল; এই লোকজনরা ছিল ভারতীয় সেনাবাহিনীর বন্ধুত্বপূর্ণ বাহিনী, সেতু উড়িয়ে দেওয়ার ফলে তারা পঞ্চ (নগর) থেকে বিচ্ছিন্ন হয়ে পড়েছিল।
রাজনৈতিক
সৌদি বাদশাহ আবদুল্লাহ বিন আবদুল আজিজ ২০০৯ সালে দেশ সফরকালে সেনাবাহিনী প্রধান আশফাক পারভেজ কায়ানির সাথে তার সাক্ষাতের সময় পাকিস্তানের সাথে তার বন্ধুত্ব প্রদর্শনে বারবার স্লোগানটি উচ্চারণ করেছিলেন।
ভারতে ব্যবহার
১৯৪৮ সালের জুলাইতে মুরাদাবাদে একটি পিতল বণিকের দোকানে "পাকিস্তান জিন্দাবাদ " চিহ্নযুক্ত বাসন রয়েছে বলে জানতে পেরে ভারতীয় পুলিশ সেখানে অভিযান চালায়। ১৯৫৬ সালে মহররম মিছিল চলাকালীন, সাম্প্রদায়িক বিভেদের পরেও মুসলিম যুবকরা এই স্লোগান দিয়েছিল; পরে একই বছরে আলিগড় মুসলিম বিশ্ববিদ্যালয়ের শিক্ষার্থীরা ভারতীয় বিদ্যা ভবন কর্তৃত ধর্মীয় নেতাদের বই প্রকাশের প্রতিবাদে শোভাযাত্রার সময় এই স্লোগান দিয়েছিল; তবে জাতীয় সংসদে জাতীয়তাবাদ-বিরোধী কোনও স্লোগান দেয়াকে মাওলানা আবুল কালাম আজাদ অস্বীকার করেছিলেন।
জম্মু ও কাশ্মীরে (বা ভারত-শাসিত কাশ্মীরেও) এই স্লোগান ব্যবহৃত হয়েছে।   ১৯৮৫ সালে, একজন কাশ্মীরিকে "পাকিস্তান জিন্দাবাদ" স্লোগান দেয়াসহ বেশ কয়েকটি অভিযোগে স্থানীয় পুলিশ আটক করেছিল, যেটিকে দেশবিরোধী ও উস্কানিমূলক স্লোগান বলা হয়েছিল। ১৯৮৩ সালের ১৩ই অক্টোবর, শ্রীনগরের শের-ই-কাশ্মীর স্টেডিয়ামে ওয়েস্ট ইন্ডিজ এবং ভারতের মধ্যে সীমিত ওভারের ক্রিকেট ম্যাচ চলাকালীন, জামায়াত-ই ইসলামী কাশ্মীর-এর ছাত্র সংগঠন জামায়াত-তুলেবার সদস্যরা পাকিস্তান জিন্দাবাদের চিৎকার দিয়ে ভারতের পরাজয়কে উল্লাস করেছিল।
১১০৮
১১০৮ গ্রেগরীয় বর্ষপঞ্জির একটি অধিবর্ষ।
ভুলোহাম
ভুলোহাম (பூலோகம், পৃথিবী) ২০১৫ সালে মুক্তিপ্রাপ্ত ভারতীয় তামিল ভাষার চলচ্চিত্র। এর পরিচালক এন. কল্যাণাকৃষ্ণান এবং প্রযোজনা প্রতিষ্ঠান অস্কার ফিল্মস। চলচ্চিত্রটিতে কেন্দ্রীয় চরিত্রে জয়ম রবি ও তৃষা কৃষ্ণন এবং খলনায়ক চরিত্রে প্রকাশ রাজ ও নাথান জোনস্ অভিনয় করেছেন।
কাহিনী
উত্তর মাদ্রাজে বক্সিংয়ের দুটি প্রতিদ্বন্দ্বী দল রয়েছে: ইরুম্বু মনিথর রসমানিকাম এবং নত্তু মারুনথু ভাথিয়র। আইএমআর বক্সার মারিপ্পনের ছেলে অরুমুগাম, এবং এনএমভি বক্সার মুুনুসামীর ছেলে ভুলোহাম। এখন, বর্তমানে আইএমআর বক্সার অরুুমগাম (আই এস রাজেশ), আর এন এম ভি বক্সার ভুলোহাম (জয়ম রবি)। এরপর থেকে ভুলোহামের বক্সিং এর যোগ্যতার জন্য লড়াই শুরু।
হ্যামিলনের বাঁশিওয়ালা
পটভূমি
সাতশ' বছর আগের জার্মানি আজকের মতো আধুনিক ছিল না। যেমন এলোমেলো ছিল জার্মানির ছোট্ট শহর হ্যামিলিন। হ্যামিলিন ছিল জার্মানির হানোভারের ৩৩ মাইল দক্ষিণে অবস্থিত একটি ছোট্ট শহর। শহরটি প্রতিষ্ঠিত হয়েছিল একাদশ শতাব্দীতে। আর আজ থেকে সাতশ' বছরেরও আগে গোটা শহরের মানুষ ইঁদুরের অত্যাচারে অতিষ্ঠ হয়ে ওঠে। ইঁদুরবাহিত রোগ যেমন মহামারির আকার ধারণ করে, ঠিক তেমনি ইঁদুরের অত্যাচার দিন দিন বেড়েই চলছিল। কোনো উপায়ন্তর না দেখে হ্যামলিন শহরের গণ্যমান্য ব্যক্তিরা ইঁদুরের হাত থেকে বাঁচার জন্য পৌরসভায় মিটিংয়ে বসলেন। মেয়রের নেতৃত্বে সবাই মিলে একজোট হয়ে ঠিক করলেন, শহরকে ইঁদুরের হাত থেকে যে বাঁচাতে পারবে তাকে মোটা অঙ্কের পুরস্কার দেওয়া হবে। সেই ঘোষণায় সাড়া দিয়ে শহরে এসে হাজির হলো রহস্যময় এক বাঁশিওয়ালা। সে জানাল তার বাঁশির সুরে শহরকে ইঁদুরমুক্ত করা সম্ভব। শুনে সবাই অবাক; কিন্তু নিরুপায় হ্যামলিনবাসীর কিছুই করার ছিল না। বাঁশিওয়ালাকে মোটা অঙ্কের পুরস্কারের বিনিময়ে শহরকে ইঁদুরমুক্ত করার আদেশ দিলেন মেয়র। বাঁশি বাজাতে শুরু করলেন বাঁশিওয়ালা। বড় অদ্ভুত সেই সুর। তার বাঁশির শব্দ শুনে গর্ত থেকে বেরিয়ে এলো সব ইঁদুর। যেখানে যেরকম ইঁদুর ছিল সবই বেরিয়ে এলো বাঁশিওয়ালার মায়াবী সুরের টানে। একসময় ইঁদুরগুলোকে নিয়ে গিয়ে ওয়েজার নদীতে ফেলে দিলো বাঁশিওয়ালা। এরপর পারিশ্রমিক চাইতে গেলে মুখ ফিরিয়ে নিল শহরের মেয়র ও গণ্যমান্য মানুষরা। রেগে গিয়ে তখনকার মতো শহর ছেড়ে চলে গেল সেই বাঁশিওয়ালা। কিছুদিন পর এক ধর্মীয় উৎসবের দিনে শহরের বড়রা যখন গির্জায় জমায়েত হয়, তখন আবার ফিরে এলো বাঁশিওয়ালা। এবার তার বাঁশির সুরে বেরিয়ে এলো শহরের ছোট ছোট শিশুরা। তাদের সঙ্গে নিয়ে চিরদিনের জন্য হারিয়ে গেল সেই বাঁশিওয়ালা। শিশুদের মধ্যে দু'জন দল থেকে পিছিয়ে পড়েছিল। তারাই নাকি ফিরে এসে এসব কথা জানাল শহরবাসীকে। কিন্তু দুর্ভাগ্যবশত শিশু দু'টির একজন মূক ও অন্যজন দৃষ্টিহীন হওয়ায় বাঁশিওয়ালার গন্তব্য সম্বন্ধে সঠিক তথ্য আর জানা যায়নি। কেউ বলেন, শহরের বাইরে কোপেলবার্গ পাহাড়ের মাথার গুহায় ঢুকে গিয়েছিল সে। কেউ বলেন, ইঁদুরের মতো শিশুদেরও সলিলসমাধি দেয় সেই বাঁশিওয়ালা। সাধাসিধেভাবে বললে মূল গল্পটি এমনই। তবে এ নিয়ে মতভেদেরও কমতি নেই।
আরেকটি মতবাদ অনুসারে বাঁশিওয়ালা যখন শিশুদের নিয়ে রওনা দেয়, তখন শহরের কারোরই কিছু করার ছিল না। কারণ সবাই মন্ত্রমুগ্ধ হয়ে বাঁশির সুর শুনছিল। স্বয়ং মেয়রের মুগ্ধতাও বাঁশির সুরেই নিবিষ্ট ছিল। বাঁশিওয়ালা মায়াবী সুরের টানে বাঁশি বাজাতে বাজাতে এগিয়ে যাচ্ছিল। আর শিশুরা মন্ত্রমুগ্ধের মতো অনুসরণ করছিল। একসময় বাঁশিওয়ালা শিশুদের নিয়ে হ্যামিলিন শহরের পাঁচিল বেয়ে একটা পাহাড়ের দিকে গেল। এরপর পাহাড়টি হঠাৎ দু'ভাগ হয়ে গেল। আর তখন বাঁশিওয়ালা শিশুদের নিয়ে সেই পাহাড়ের ভেতর অদৃশ্য হয়ে গেল। সেই রহস্যময় বাঁশিওয়ালাকে কিংবা সেসব শিশুকে এরপর আর কখনোই দেখা যায়নি। বলা হয়ে থাকে ১২৮৪ সালের ২২ জুলাই ঘটনাটি ঘটেছে।
ইতিহাসবিখ্যাত এ ঘটনাটির সত্যতা নিয়ে বিতর্কের শেষ নেই। অনেকে যেমন ঘটনাটিকে মনে-প্রাণে বিশ্বাস করেন, তেমনি যুক্তি দেখিয়ে অনেকেই চেষ্টা করেন ঘটনাটির সত্যতা প্রমাণের জন্য। আবার একে নেহাতই গল্প বলে উড়িয়ে দেওয়ার লোকের সংখ্যাও কম নয়।
দীর্ঘদিন অমীমাংসিত এই রহস্যের বিস্তর গবেষণা হয়েছে। হ্যামিলিন শহরের পৌরসভায় রাখা কাগজপত্র তন্নতন্ন করে খোঁজা হয়েছে এ ঘটনার কোনো সত্যতা আছে কি-না তা জানার জন্য। কিন্তু সেখানে এরকম কিছুই খুঁজে পাওয়া যায়নি।
thumb|250px|left|The Lame Child হ্যামিলিন শহরে এ সংক্রান্ত একটি জাদুঘর রয়েছে। ওই জাদুঘরে সঞ্চিত পঞ্চদশ শতাব্দীতে লেখা কয়েকটি বইয়ে এ রহস্যময় কাহিনীর বর্ণনা রয়েছে। সেখানে এক প্রত্যক্ষদর্শীর বিবরণ দেওয়া আছে। ফ্রাউ ভন লিউড নামের এক ১৩ বছরের বালক বলেছে, বাঁশিওয়ালার বয়স আনুমানিক ছিল ৩০। দেখতে ছিল অস্বাভাবিক রকম সুদর্শন। তার বাঁশিটি ছিল রুপার তৈরি। অন্য এক নথিতে পাওয়া যায় ১৩০০ শতাব্দীতে হ্যামিলিনের বাজারে এক কাঠের ফলক ছিল। সেখানে এক বংশীবাদক ও অনেক শিশুর ছবি ছিল। সেটা ১৭০০ সালে ঝড়ে ধ্বংস হয়ে যায়। আরেকটি ঘটনায় হ্যামিলিন শহরে নিকোলাস নামের এক অসৎ ব্যক্তির বর্ণনা পাওয়া যায়। যে কি-না শিশুদের মধ্যপ্রাচ্যে পাচার করে দিয়েছিল। অনেকে হ্যামিলিনের বাঁশিওয়ালার সঙ্গে এই ঘটনারও যোগসাজশ খোঁজেন। সেখানকার একটি রাস্তার নাম বাঙ্গেলোসেন্ট্রাস। যার অর্থ 'যে রাস্তায় বাজনা বাজে না'। ওই রাস্তার একটি কাঠের ফলকে খোদাই করা আছে ১৮২৪ সালের ২৬ জুন হ্যামিলিনের ১৩০টি শিশুকে এক রংচঙা ব্যক্তি অপহরণ করে নিয়ে গিয়েছিল যাদের আর খুঁজে পাওয়া যায়নি। হ্যামিলিনের বাঁশিওয়ালা গল্পে ইঁদুর দ্বারা আক্রান্ত শহরের কথা বলা হয়েছে। কেননা মধ্যযুগে ইউরোপে প্লেগরোগ ভয়াবহ আকার ধারণ করে। তখন ইঁদুর ধরার জন্য এক ধরনের বিশেষ লোক দেখা যেত। বিজ্ঞান বলে, হাই ফ্রিকুয়েন্সির শব্দতরঙ্গ দিয়ে ইঁদুরকে আকৃষ্ট করা যায়। হ্যামিলিনের জাদুঘরে একটি প্রাচীন টিনের বাঁশি রাখা আছে। ধারণা করা হয় প্রাচীনকালে ইঁদুর ধরিয়েরা এ ধরনের বাঁশি ব্যবহার করত। ইতিহাস থেকে আরও জানা যায়, ১২৮৪ সালে হ্যামিলিনে দুটি ঘটনা ঘটে। একটি হচ্ছে প্লেগ, অন্যটি নাচুনে রোগ। এক বিশেষ ধরনের খাদ্য বিষক্রিয়ায় এ রোগ দেখা দেয়। এতে রোগী ঘণ্টার পর ঘণ্টা নাচতে থাকে। লাল রং তাদের আকৃষ্ট করত খুব। সাধারণত ছোট ছোট ছেলেমেয়েরাই এ রোগে আক্রান্ত হয়েছিল। এ দুটি বিষয়ের ওপর ভিত্তি করে গল্পটির বর্ণনা দেন হ্যান্স ডোবারটিন। বর্তমানে হ্যামিলিনে যে পৌরসভা রয়েছে, তার নামের অর্থ হলো 'ইঁদুর ধরা লোকের বাড়ি'। এটি নির্মিত হয় ১৬০২ সালে। এর দেয়ালে বিশ্ববিখ্যাত কাহিনীটির ছবি চমৎকারভাবে আঁকা আছে।
উল্টোঠুঁটি
উল্টোঠুঁটি (পাকরা উল্টোঠুঁটি - Recurvirostra avosetta) এক ধরনের বৃহদায়তনের কালো ও সাদা বর্ণমিশ্রিত পানিকাটা পাখি।
চিত্রশালা
<Gallery> File:Saebelschnaebler (Recurvirostra avosetta).jpg|বয়স্ক উল্টোঠুঁটির খাদ্য গ্রহণ File:Recurvirostra avosetta-pjt2.jpg|বয়স্ক উল্টোঠুঁটির উড্ডয়ন File:Säbelschnäbler Küken 0506111.jpg|শিশু উল্টোঠুঁটি File:Recurvirostra avosetta MHNT.JPG|উল্টোঠুঁটির ডিম File:Avocet from the Crossley ID Guide Britain and Ireland.jpg|বিচরন File:Pied Avocet.ogv|খাদ্য খুজছে (ভিডিও) </Gallery>
জুলিও বিজজেরো
জুলিও বিজজেরো (Giulio Bizzozero; ২০ মার্চ ১৮৪৬ – ৮ এপ্রিল ১৯০১) ছিলেন একজন ইতালিয়ান চিকিৎসক এবং চিকিৎসা-গবেষক। তিনি কলাস্থানবিদ্যার একজন পথিকৃৎ ছিলেন। তিনিই সর্বপ্রথম প্লেটলেট বা অণুচক্রিকা শব্দটি ব্যবহার করেছিলেন এবং অণুচক্রিকার জমাট বাঁধার কৌশল শনাক্ত করেছিলেন।
পটভূমি
বিজজেরো লোম্বারদিয়ার ভেরিসে জন্মগ্রহণ করেছিলেন বাবা ফেলিস এবং মা ক্যারোলিনা ভেরাতির কোলে। পরিবারটি রিসোরগিমেন্টোর (ইতালিয়ানদের ঐক্যবদ্ধ করা) সাথে জড়িত ছিল, বড় ভাই সিজার অস্ট্রিয়ার বিরুদ্ধে লড়াই করেছিলেন এবং ক্যারোলিনা স্বেচ্ছাসেবক নার্স হিসাবে কাজ করেছিলেন। উচ্চ বিদ্যালয়ের পড়া চুকিয়ে তিনি পাভিয়া বিশ্ববিদ্যালয়ে চিকিত্সাশাস্ত্র (মেডিসিন) অধ্যয়ন করেন, সেখানে তিনি পাওলো মন্টেগাজা (১৮৩১-১৯১০) এবং অণুবীক্ষণবিদ (মাইক্রোস্কোপিস্ট) ইউসেবিও ওহেলের পরিচালনায় কলাস্থানবিদ্যা (হিস্টোলজি) এবং কলা-শারীরস্থানবিদ্যা (হিস্টোপ্যাথোলজি) নিয়ে গবেষণা করেছিলেন।
২০ বছর বয়সে পাভিয়া থেকে স্নাতক ডিগ্রি অর্জন করেন তিনি। তারপরে তিনি বার্লিন রুডল্ফ ভার্চো এবং জুরিখের হেইনরিচ ফ্রেয়ের সাথে ভ্রমণ এবং কাজ করেছিলেন। ১৮৬৭ সালে, তিনি পাভিয়া বিশ্ববিদ্যালয়ের জেনারেল প্যাথলজি এবং হিস্টোলজির প্রধান হিসাবে নির্বাচিত হন। এই প্রতিষ্ঠান থেকে অনেক গুরুত্বপূর্ণ ইতালীয় গবেষক প্রশিক্ষণ নিয়েছেন, কামিল্লো গলজি (১৮৪৩-১৯২৬) তাদের মধ্যে অন্যতম।
১৯০১ সালের এপ্রিলে তিনি নিউমোনিয়ায় আক্রান্ত হয়ে মারা যান। বৈজ্ঞানিক কৃতিত্বের জন্য ১৮৯০ সালে ইতালীয় সিনেটর রাজা হাম্বার্ট প্রথমও বিজজেরোর নাম করেছিলেন।
নাজমুল হাসান (ক্বারী)
ক্বারী নাজমুল হাসান বিভিন্ন সময়ে আন্তর্জাতিক কোরআন প্রতিযোগিতায় বিজয়ী বাংলাদেশি কুরআনে হাফেজ ও ক্বারী। তিনি আন্তর্জাতিক পবিত্র কোরআন পদক প্রাপ্ত অসংখ্য হাফেজে কুরআনদের শিক্ষক।
প্রারম্ভিক জীবন
হাফেজ ক্বারী নাজমুল হাসান ১০ জানুয়ারি ১৯৮৪ সালে কুমিল্লা জেলার বরুড়া উপজেলার নয়নতলা গ্রামে জন্মগ্রহন করেন। তিনি মাত্র ২ বছরে পবিত্র কুরআনের ৩০ পারা মুখস্থ করতে সক্ষম হন এবং ১৭ বছর বয়সে আন্তর্জাতিক হাফেজ ও ক্বারী স্বীকৃতি পান।
শিক্ষা ও কর্মজীবন
ক্বারী নাজমুল হাসান ঢাকার চকবাজারে অবস্থিত সাত রওজা হাফিজিয়া মাদ্রাসা থেকে হিফজ ও কিরাত সম্পন্ন করেন। এবং দুই হাজার ছয় সালে তিনি তাহফিজুল কুরআন ওয়াসসুন্নাহ মাদ্রাসা প্রতিষ্ঠা করেন। বর্তমানে তিনি এখানেই প্রতিষ্ঠাতা পরিচালক হিসেবে দায়িত্ব পালন করছেন। এ ছাড়াও তিনি বাংলাদেশ আন্তর্জাতিক ক্বারী সমিতির বর্তমান সহ-সাধারণ সম্পাদক হিসেবে দায়িত্বরত আছেন।
পুরস্কার ও সম্মাননা
ক্বারী নাজমুল হাসান ২০১২ সালে ইরানের রাজধানী তেহরানে অনুষ্ঠিত আন্তর্জাতিক কেরাত প্রতিযোগিতায়  ৫ম স্থান, ও ২০১৩ সালে মালয়েশিয়া আন্তর্জাতিক কেরাত প্রতিযোগিতায় ৪র্থ স্থান অর্জন করে।
উল্লেখযোগ্য ছাত্র
হাফেজ ক্বারী নাজমুল হাসানের পবিত্র কোরআন পদক প্রাপ্ত কয়েকজন উল্লেখযোগ্য ছাত্র।
এন্ডেভার ওএস
এন্ডেভারওএস (EndeavourOS) হলো এন্টারগোসের উত্তরসূরী একটি আর্চ-ভিত্তিক লিনাক্স ডিস্ট্রিবিউশন। এটি এক্সএফসিই ডেস্কটপ পরিবেশ সহযোগে আসে এবং কেলামারাস অফলাইন ইন্সটলার ব্যবহার করে্ তবে এন্ডেভারওএসে অন্য যেকোন ডেস্কটপ পরিবেশ সহজেই ইন্সটল করা যায়।
সূচনা
যখন এন্টারগোস ২১ মে ২০১৯ সালে তাদের প্রকল্পের সমাপ্তি ঘোষণা করে, পেছনে রেখে যায় উৎসাহী ও বন্ধুবৎসল একটি বিশাল সম্প্রদায়। ব্রায়ান পোয়ারওয়াটমডজো, এন্টারগসের একজন মডারেটর, নতুন একটি ফোরামে সম্প্রদায়টি বজায় রাখার আইডিয়া দেন। আইডিয়াটি পুরো সম্প্রদায় থেকেই প্রচুর সমর্থন পায় এবং ঐ দিনই জোহানেস কাম্প্রাদ, ফার্নান্দো ওমিচুক ফ্রজি এবং ম্যানুয়েল তার সাথে যোগ দেন। ফ্রজি টিমটিতে জয়েন করার পর এটি আর শুধুমাত্র একটি সম্প্রদায় বজায় রাখাতে সীমাবদ্ধ থাকলো না। ফ্রজি এর আগে আর্চ-ভিত্তিক অন্য একটি লিনাক্স ডিস্ট্রবিউশন নিয়ে কাজ করেছিলেন, যেটি এন্টারগস ভিত্তিক, কিন্তু ব্যবহার করতো অফলাইন ইন্সটলার। তার সে ডিস্ট্রিবিউশনটির নাম ছিলো পোর্টারগোস, এবং ব্যবহার করতো এক্সএফসিই ডেস্কটপ। প্রথমে তারা এন্টারগসের নেট ইন্সটলার সিঞ্চি ব্যবহার করার কথা চিন্তা করেন, যেটি মোট ৯টি ডেস্কটপ পরিবেশ ইন্সটলের সুযোগ দেয়, একইসাথে সুযোগ দেয়, একটি বেস ইন্সটলেরও। কিন্তু প্রযুক্তিক জটিলতার জন্যে তারা পোস্টারগোসের অফলাইন ইন্সটলার ব্যবহারের সিদ্ধান্ত নেন। এক সপ্তাহের মধ্যেই তারা সম্প্রদায়ের কাছে তাদের পরিকল্পনার কথা জানান, এবং ডিস্ট্রিবিউশন, ওয়েবসাইট ও ফোরামের উন্নয়ন শুরু করেন।
১১০৯
১১০৯ গ্রেগরীয় বর্ষপঞ্জির একটি সাধারণ বছর।
আতিউর রহমান
আতিউর রহমান খ্যাতনামা বাংলাদেশী অর্থনীতিবিদ। মে ১, ২০০৯ সালে তিনি বাংলাদেশের কেন্দ্রীয় ব্যাংক বাংলাদেশ ব্যাংকের গভর্নর হিসেবে নিযুক্ত হন। ২০১৬ সালের মার্চে সাইবার হ্যাকিংয়ের মাধ্যমে বাংলাদেশ ব্যাংকের রিজার্ভের অর্থ চুরির ঘটনা প্রকাশ হওয়ার পর ১৫ মার্চ তিনি স্বেচ্ছায় পদত্যাগ করেন। অর্থনীতির বিভিন্ন গুরুত্বপূর্ণ বিষয় নিয়ে লেখার কারণে তিনি বেশ পরিচিত। বাংলা এবং ইংরেজি দুই ভাষাতেই তার লেখা অসংখ্য বই রয়েছে। তিনি রাষ্ট্রায়ত্ত সোনালী ব্যাংকের পরিচালক হিসেবেও দায়িত্ব পালন করেছেন।
তিনি ২০০১ সালে বাংলাদেশের দ্বিতীয় বৃহত্তম ব্যাংক জনতা ব্যাংকের পরিচালনা পরিষদের চেয়ারম্যান হিসেবে নিযুক্ত হন। এছাড়াও বাংলাদেশ ইন্সটিটিউট অফ ডেভেলপমেন্ট স্ট্যাডিজ এ একজন সিনিয়র গবেষণা সহকারী হিসেবে কাজ করেছেন। বর্তমানে তিনি ঢাকা বিশ্ববিদ্যালয়ের উন্নয়ন অধ্যয়ন বিভাগে অধ্যাপক হিসেবে কর্মরত আছেন। তিনি ঢাকা বিশ্ববিদ্যালয়ের বঙ্গবন্ধু চেয়ার অধ্যাপক হিসেবেও দায়িত্ব পালন করেন।
জন্ম
আতিউর রহমান ১৯৫১ সালের ৩ আগস্ট তারিখে বাংলাদেশের জামালপুর জেলার দিগপাইত ইউনিয়নের পূর্বপাড় দিঘুলী গ্রামে জন্ম গ্রহণ করেন।
শিক্ষাজীবন
মির্জাপুর ক্যাডেট কলেজ থেকে ১৯৬৮ সালে মাধ্যমিক এবং ১৯৭০ সালে উচ্চ-মাধ্যমিক পরীক্ষায় কৃতিত্বের সাথে উত্তীর্ণ হন। মাধ্যমিক পরীক্ষায় কলেজের ছাত্রদের মধ্যে প্রথম এবং ঢাকা বোর্ডের মেধাতালিকায় পঞ্চম হন তিনি। উচ্চ মাধ্যমিক পরীক্ষায় প্রথম এবং মেধা তালিকায় নবম স্থান অধিকার করেন। এরপর ১৯৭৪ সালে ঢাকা বিশ্ববিদ্যালয় থেকে অর্থনীতিতে অনার্স এবং ১৯৭৬ সালে মাস্টার্স পাশ করার পর কমনওয়েলথ স্কলারশীপ নিয়ে পড়াশোনা করেন। ১৯৭৯ সালে আবার মাস্টার্স করার পর ভর্তি হন এমফিল-এ৷ মাস ছয়েকের মধ্যেই তাকে পিএইচডি-তে ট্রান্সফার করে দেয়া হলো৷ তিনি পিএইচডি শেষ করেন ১৯৮৩ সালে৷
কর্মজীবন
১৯৭৫ সালে মাস্টার্স পড়াকালীন সময়ে বাংলাদেশ পর্যটন কর্পোরেশনে প্ল্যানিং অফিসার হিসেবে কর্মজীবন শুরু করেন। এরপর ১৯৮৩ সালে পিএইচডি শেষ করে যোগ দেন বাংলাদেশ ইনস্টিটিউট অফ ডেভেলপমেন্ট স্টাডিজে (বিআইডিএস)৷ এ প্রতিষ্ঠানে ছিলেন প্রায় সাতাশ বছর। এছাড়াও তিনি জনতা ব্যাংক অফ ডিরেকটরসের চেয়ারম্যান, সোনালী ব্যাংকের পরিচালনা পর্ষদের সদস্য, বিশ্ব সাহিত্য কেন্দ্রের ট্রাস্টি বোর্ডের সদস্য-সহ বিভিন্ন প্রতিষ্ঠানে কাজ করেছেন। এছাড়া বিভিন্ন সময় জাতীয় ও আন্তর্জাতিক পর্যায়ের বিভিন্ন মিশনে নেতৃত্ব দিয়েছেন এবং সদস্য হিসেবে দায়িত্ব পালন করেছেন৷ এর মধ্যে রয়েছে ১৯৯৭ সালে দারিদ্র দূরীকরনে বিভিন্ন নির্দেশনার পরিকল্পনা প্রণয়নের জন্য মালদ্বীপে প্রেরিত জাতিসংঘের মিশনে নেতৃত্বদান, ১৯৯৪ সালে ইউএনডিপি কান্ট্রি প্রোগ্রাম-ভি এর মিড-টার্ম রিভিউ এর সদস্য, ১৯৮৯; সালে এগ্রিকালচার সেক্টর রিভিউ এর অংশ হিসেবে ইউ.এন.ডি.পি ঢাকার জন্য 'ক্রেডিট ফর দির পুওর' নামে একটি স্টাডি করা ইত্যাদি কাজগুলো উল্লেখযোগ্য৷ এছাড়াও দেশে এবং দেশের বাইরের কয়েকটি ইউনিভার্সিটিতে তিনি ভিজিটিং প্রফেসর হিসেবে দায়িত্ব পালন করছেন৷ তিনি ২০০০ সাল থেকে ঢাকা বিশ্ববিদ্যালয়ের উন্নয়ন অধ্যয়ন বিভাগে শিক্ষক হিসেবে কর্মরত আছেন।
সম্মাননা
মানবিক উন্নয়নে আন্তর্জাতিক সহযোগিতা বৃদ্ধিতে গুরুত্বপূর্ণ ভূমিকা রাখায় কলকাতার এশিয়াটিক সোসাইটি কর্তৃক তিনি ইন্দিরা গান্ধী স্বর্ণ স্মারক, ২০১১ পুরস্কারে ভূষিত হয়েছেন। এছাড়াও, ড. রহমান বাংলাদেশের আর্থিক খাতের উন্নয়নের অসামান্য অবদান রাখায় শেলটেক পুরস্কার, ২০১০-এ ভূষিত হয়েছিলেন। অর্থনৈতিক ক্ষেত্রে দরিদ্র জনগোষ্ঠীর কল্যাণে বিশেষ অবদানের জন্য ফিলিপাইনের দাতব্য প্রতিষ্ঠান 'গুসি পিস প্রাইজ ফাউন্ডেশন 'যে গুসি শান্তি পুরস্কার-২০১৪' ঘোষণা করে। এখানে তাকে 'পুওরম্যান ইকোনোমিস্ট' খেতাবে ভূষিত করা হয়।
নাক্ষত্রিক বায়ুমণ্ডল
thumb|250px|right|১৯৯৯-এর সূর্যগ্রহণের সময় এই ছবিটি ফ্রান্স থেকে তোলা হয়েছে। নাক্ষত্রিক বাতাবরণ (ইংরেজি ভাষায়: Stellar atmosphere) বলতে তারার সবচেয়ে বাইরের অংশটিকে বোঝায়। এর সংজ্ঞা দুইভাবে দেয়া যায়, তাত্ত্বিক ও ব্যবহারিক। তাত্ত্বিক দৃষ্টিকোণ থেকে বলতে হয়, তারার যে অংশটির কোন নিজস্ব শক্তির উৎস নেই বরং যেখানে কেবল কেন্দ্র থেকে আসা বিকিরণীয় শক্তির পুনর্বণ্টন ঘটে সেই অংশের নাম বাতাবরণ। আর ব্যবহারিক দৃষ্টিকোণ থেকে বলতে হয়, তারার যে অংশটি বহির্মুখী বিকিরণের জন্য স্বচ্ছ, অর্থাৎ যে অংশ থেকে বিকিরণ বাইরে বেরিয়ে যেতে পারে তারই নাম বাতাবরণ।
সূর্যের মত একটি তারার একেবারে কেন্দ্র থেকে বাইরের দিকে যেতে থাকলে যে অঞ্চলগুলো দেখা যায় তা হল: কোর, বিকিরণীয় অঞ্চল, পরিচলনীয় অঞ্চল এবং সবশেষে বাতাবরণ। বাতাবরণটি তারার সমগ্র আকারের তুলনায় খুবই ছোট। বাতাবরণ নিজেও আবার কয়েকটি অংশ নিয়ে গঠিত। ভেতর থেকে বাইরের দিকে বাতাবরণের অংশগুলো হচ্ছে:
মহাবীর সিং
মহাবীর সিং (১৬ সেপ্টেম্বর, ১৯০৪ ― ১৭ মে, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তাঁর সম্মানে সেলুলার জেলের সামনে তার একটি প্রতিমূর্তি স্থাপন করা হয়েছে।
জন্ম
মহাবীর সিং-এঁর জন্ম উত্তর প্রদেশের ইটাহ জেলায়। তার পিতার নাম কানুয়ার দেবী সিং।
বিপ্লবী কার্যক্রম
মহাবীর সিং নওজোয়ান ভারত সভার সদস্য ছিলেন। তিনি লাহোরের মৌজাং হাউস থেকে ভগৎ সিং, বটুকেশ্বর দত্ত এবং দুর্গাবতী দেবীকে পালাতে সহায়তা করেছিলেন।
তিনি লাহোর দ্বিতীয় ষড়যন্ত্র মামলায় দণ্ডিত হন। বিচারে তাকে দণ্ডিত করে আন্দামান সেলুলার জেলে পাঠানো হয়। সেখানে ১৯৩৩ সালে অনশন সংগ্রাম শুরু হলে তিনি তাতে অংশগ্রহণ করেন। অনশনরত অবস্থায় তার উপর যে অত্যাচার হয় তাতেই তিনি মারা যান। এই আন্দোলনে মোহিতমোহন মৈত্র এবং মোহনকিশোর নমোদাসও শহীদ হয়েছিলেন।
মৃত্যু
অনশনরত অবস্থায় অত্যাচার করে খাওয়ানোর কারণে, মহাবীর সিং ১৯৩৩ সালে ১৭ মে মৃত্যুবরণ করেন। অনশন চলাকালীন মোহিত মৈত্র ও মোহনকিশোর নমোদাসও মৃত্যুবরণ করেন।
ডিফ রিপাবলিক: পয়েমস
ডিফ রিপাবলিক: পয়েমস হল ইলিয়া কামিনস্কির একটি কাব্যগ্রন্থ যা ফেবার অ্যান্ড ফেবার দ্বারা ১৮ জুন, ২০১৯ এ প্রকাশিত হয়েছিল।
সমালোচনামূলক অভ্যর্থনা ও পর্যালোচনা
লস অ্যাঞ্জেলেস রিভিউ অফ বুকের উইল ব্রুবেকার লিখেছেন "ডিফ রিপাবলিক   একটি নিপুণভাবে তৈরি সংগ্রহ" এবং কলেজ অফ লিটারেচার, সায়েন্স অ্যান্ড দ্য আর্টসের ক্যাসি লি লিখেছেন "কামিনস্কির "ডিফ রিপাবলিক   কঠোর এবং গভীর উভয়ই।"
বইটি দ্য নিউ ইয়র্ক টাইমস- এর কার্ল কির্চওয়ে, ওয়ার্ল্ড লিটারেচার টুডে -র লরেন ক্যাম্প, শিকাগো রিভিউ- এর ড্যানিয়েল ময়সেনকো, দ্য কেনিয়ন রিভিউ- এর অ্যানিক অ্যাডে-বাবিনস্কি, দ্য লিটারারি রিভিউ- এর রিচার্ড ওসলার, এবং পোয়েট্রি স্কুলের স্ট্যাভ পোলেগ। পর্যালোচনা করেছেন।
আল নূর মসজিদ
আল নূর মসজিদ (আরবী: مسجد النور,‎ মসজিদ আল নূর) নিউজিল্যান্ডের ক্রাইস্টচার্চের রিকার্টন এ অবস্থিত একটি বৃহত্তর মসজিদ।
ইতিহাস
১৯৮৪-৮৫ সালে নির্মাণ করা হয়েছিল। এটি ১৯৯৯ সাল পর্যন্ত বিশ্বের দক্ষিণতম মসজিদ ছিল।
২০০৩ সালে ক্রাইস্টচার্চ মসজিদে "জাতীয় মাওরি মুসলিম দিবস" এর আয়োজন করা হয়েছিল।
২০১৯ সালের ১৫ই তারিখে মসজিদটি ক্রাইস্টচার্চ মসজিদ হামলায় জড়িত ২টি মসজিদের একটি ছিল।
উরের তৃতীয় রাজবংশ
উরের তৃতীয় রাজবংশ, যাকে নিও-সুমেরীয় সাম্রাজ্যও বলা হয়, এটি ২২ থেকে ২১ শতকের সাধারণ সাল (কমন এরা) এ সুমের শাসক রাজবংশ উর শহরে অবস্থিত ছিল এবং একটি স্বল্পস্থায়ী আঞ্চলিক-রাজনৈতিক রাষ্ট্র যা কিছু ঐতিহাসিকরা একটি নবজাত সাম্রাজ্য বলে মনে করেন।
১১১০
১১১০ গ্রেগরীয় বর্ষপঞ্জির একটি সাধারণ বছর।
মমতাজ বেগম (ভাষা সংগ্রামী)
মমতাজ বেগম (২০ মে ১৯২৩ - ৩০ মার্চ ১৯৬৭) মহান বাংলা ভাষা আন্দোলনের অন্যতম প্রধান সংগ্রামী নারী ছিলেন। ভাষা আন্দোলনে অংশগ্রহণ করার কারণে তিনি চরম ভাবে লাঞ্চিত ও নির্যাতিত হন, এমনকি দীর্ঘ কারাভোগ পর্যন্ত তাকে করতে হয়।
জন্ম
১৯২৩ সালের ২০ মে কলকাতার হাওড়া জেলার শিবপুরে সম্ভ্রান্ত হিন্দু পরিবারে জন্মগ্রহণ করেন। তার প্রকৃত নাম কল্যাণী রায় চৌধুরী। এবং ডাক নাম ছিলো মিনু। তার বাবা কলকাতা হাইকোর্টের বিচারপতি রায় বাহাদুর মহিম চন্দ্র রায় এবং মাতা মাখন মতি দেবী ছিলেন স্কুল শিক্ষিকা। সাহিত্যিক প্রমথনাথ বিশী ছিলেন তার মামা।
শিক্ষা ও চাকরি জীবন
১৯৪২ সালে তিনি কলকাতার দি স্টেট ব্যাংক অব ইন্ডিয়া’য় যোগদান করেন। '৪৭ এর দেশ ভাগের পর তিনি ময়মনসিংহ চলে আসেন এবং শহরের বিদ্যাময়ী স্কুলে সহকারী শিক্ষিকা পদে সাত মাস শিক্ষকতা করেন। ১৯৫১ সালে তিনি নারায়ণগঞ্জের মর্গ্যান হাইস্কুলে প্রধান শিক্ষিকা হিসেবে যোগদান করেন। ১৯৫৪ সালে আনন্দময়ী গার্লস স্কুলে প্রধান শিক্ষিকা পদে এবং পরে কিছু সময়ের জন্য আহমদ বাওয়ানী জুটমিল বিদ্যালয়ের প্রধান শিক্ষিকা পদে চাকরি করেন। তাছাড়া শিক্ষাবিস্তারের লক্ষ্যে 'শিশু নিকেতন' নামে স্কুল প্রতিষ্ঠা করেন।
বৈবাহিক জীবন
অত্যন্ত রক্ষনশীল পরিবারের মেয়ে হওয়া সত্বেও কলকাতা বিশ্ববিদ্যালয়ের ছাত্র এবং পরবর্তীতে সিভিল সাপ্লাই অফিসের উচ্চপদস্থ কর্মকর্তা আব্দুল মান্নাফের সঙ্গে তিনি ভালোবেসে বিয়ে করেন। ধর্মান্তরিত হওয়ার পর তিনি মমতাজ বেগম নাম গ্রহণ করেন। কিন্তু ভাষা আন্দোলনে অংশগ্রহণ করার কারণে তার সংসার ভেঙে যায়। তিনিই একমাত্র মহিলা যাকে ভাষা আন্দোলন করার দায়ে তার স্বামী তালাক দেন।
ভাষা আন্দোলনে ভূমিকা
১৯৫২ সালের ভাষা আন্দলোনের সময় তিনি নারায়ণগঞ্জ জেলার মর্গান হাই স্কুলের প্রধান শিক্ষিক হিসেবে কর্মরত ছিলেন। '৫২ এর ২১শে ফেব্রুয়ারিতে ছাত্র হত্যার প্রতিবাদে মর্গান হাইস্কুলের নিকটস্থ রহমতুল্লাহ মুসলিম ইনস্টিটিউট মাঠে একটি বিশাল জনসভা অনুষ্ঠিত হয়। এই অনুষ্ঠানে মর্গ্যান স্কুলের ছাত্রীসহ মহিলাদের প্রথম মিছিল নিয়ে উপস্থিত হন মমতাজ বেগম। অনুষ্ঠানে প্রধান অতিথি ছিলেন অবিভক্ত বাংলার মুসলিম লীগের সাধারণ সম্পাদক আবুল হাশিম। বিক্ষুব্ধ জনতা সারা দেশে সভা সমাবেশের উপর চলমান নিষেধাজ্ঞার মধ্যেও বিশাল মিছিল বের করে। এতে নারীদের নিয়ে অন্যতম নেতৃত্ব দেন মমতাজ বেগম।